**माटो तथा मल परीक्षण प्रयोगशाला, गण्डकी प्रदेशको परिचय**

गण्डकी प्रदेशको कास्की जिल्ला, पोखरामा रहेको माटो तथा मल परीक्षण प्रयोगशाला गण्डकी प्रदेशको एक मात्र माटो जाँच गर्ने प्रदेश स्तरीय प्रयोगशाला हो । विगतमा २०५२ सालमा खैरेनीटार तनहुँमा क्षेत्रीय माटो परीक्षण प्रयोगशाला स्थापना भएको थियो जुन पछि पोखरामा स्थानान्तरण भई क्षेत्रीय माटो परीक्षण प्रयोगशाला, पोखरामा रुपान्तरण भयो र हाल संघियताको कार्यान्वयनसँगै यसै संरचनाले माटो तथा मल परीक्षण प्रयोगशाला, गण्डकी प्रदेशको रुप धारणा गरेको छ । माटो तथा मल परीक्षण प्रयोगशाला, पोखराले विगतका दिनहरु देखि नै माटो र मल परीक्षण गर्दै आएको छ जसको लागि प्रयोगशालामा मात्र माटो जाँच नगरी कृषकहरुको घर दैलो मा समेत पुगी यसै प्रयोगशालाका प्राविधिकहरुद्वारा माटो शिविरमार्फत माटो परीक्षण गर्ने गरिएको छ । माटो परीक्षणको नतिजाबाट प्राविधिकहरुले किसानहरुलाई गरेको मलखाद तथा कृषि चुनको सिफारिसको उचित कार्यान्वयन मार्फत कृषकहरु आफ्नो कृषि कार्यको दिगोपना तथा उत्पादनसिलताको प्रभावकारिता बढाउन सफल भएका छन् ।

# **उद्देश्य**

**प्रयोगशालाको उद्देश्य :**

1. यस प्रयोगशालाको अगुवाईमा आफ्नो कार्य क्षेत्र अन्तर्गत पर्ने कृषि ज्ञान केन्द्रहरु, स्थानीय तह तथा कृषि कार्यमा संलग्न विभिन्न संघ संस्थाहरुसँग समन्वय गरी दिगो रुपमा माटोमा भएको उर्वराशक्तिलाई कायम राख्ने कार्यक्रमहरु सञ्चालन गर्ने ।
2. माटो विश्लेषण, सर्वेक्षण र अध्ययनको आधारमा विभिन्न समस्याहरुको पहिचान गर्ने र समाधानका उपायहरु पत्ता लगाई सिफारिस गरी कृषि प्रसार कार्यलाई सहयोग पुर्‍याउने।
3. समानुपातिक रुपमा मलखादको प्रयोग गर्न कृषकहरुलाई प्रेरित गर्ने ।
4. माटो परीक्षण शिविरहरु सञ्चालन गरी कृषकहरुको घर दैलोमा पुगी कृषि चुन तथा मलखाद सिफारीस गर्ने तथा माटोको महत्व र अवस्थाका वारेमा जानकारी गराउने ।
5. बाली विरुवाहरुलाई थोरै तर नभई नहुने अत्यावश्यक शुक्ष्म तत्वहरुको स्थिति अध्ययनको लागि अनुगमन गर्ने र के कस्ता सुधार गर्न आवश्यक छ पहिचान गरी सुधारात्मक उपायको खोजी गरी कृषक समक्ष पुर्‍याउने ।
6. माटोमा आउने विभिन्न किसिमका विकृती अमिलोपन, क्षारियपना सुधारका लागि कृषि चुन तथा जिप्सम आदि सिफारीस गर्ने ।
7. माटोको उर्वराशक्ति वृद्धिका लागि हरियो मल, प्राङ्गारिक मल, गोवरमल, रात्रीमलका अतिरिक्त रासायनिक मलले खेलेको भुमीका वारे कृषकहरुलाई अवगत गराउने ।
8. अल्पकालिन, मध्यकालिन र दिर्घकालिन रुपमा प्राङ्गारिक र रासायनिक मलको विभिन्न परीक्षण प्रदर्शन अन्नबाली, तरकारी र फलफूल खेती आदि बालीमा सञ्चालन गरि प्राप्त तथ्यांकको आधारमा मलखादको सिफारिस गर्ने ।
9. माटोको विभिन्न विश्लेषण र अध्ययनको आधारमा जानकारी संकलन गरि समस्यामुलक विषय तथा तत सम्बन्धि अध्ययन तथा प्रविधि प्रसारण जस्ता कार्यक्रम सञ्चालन गर्ने ।
10. दिगो रुपमा माटोको उचित व्यवस्थापन गरि वातावरणिय सन्तुलनलाई कायम राखी कृषि उत्पादन र उत्पादकत्वमा वृद्धि ल्याउने ।
11. माटोको नमूनाहरु संकलन, विश्लेषण र नतिजा का आधारमा मलखाद सिफारीस गर्ने ।
12. बजारमा पाईने विभिन्न नाम र ब्राण्डका मलका नमूना संकलन, विश्लेषण र मलमा भएको तत्वको वारे मा कृषकलाई जानकारी दिलाउने एवं सिफारीस गर्ने ।
13. माटो सम्वन्धि प्रादेशिक स्तरमा देखा परेका समस्यालाई समाधानको खोजीको लागि प्रदेश स्तरको योजना तर्जुमा गर्ने ।
14. कार्यक्रमको कार्यान्वयनमा सम्वद्ध पक्षहरुलाई सहयोग पुर्‍याउने, अनुगमन गर्ने, मुल्यांकन गर्ने आदि कार्यहरु समेत यस माटो तथा मल परीक्षण प्रयोगशालाको उद्देश्य रहेको छ ।

**माटो तथा मल परीक्षण प्रयोगशालाको संगठनात्मक ढाँचा**

 **माटो तथा मल परीक्षण प्रयोगशालाको संगठनात्मक संरचना**

गण्डकी प्रदेश सरकार

कृषि तथा भूमी ब्यवस्था मन्त्रालय

(गण्डकी प्रदेश)

कृषि विकाश निर्देशनालय

(गण्डकी प्रदेश)

माटो तथा मल परीक्षण प्रयोगशाला

(गण्डकी प्रदेश,पोखरा,कास्की)

वरिष्ठ माटो विज्ञ

(रा.प. द्बि (प्रा.)

प्राविधिक फाँट प्रशासन फाँट

सहायक पाचौँ(१)

कार्यलय सहयोगी (२)

हलुका सवारी चालक(१)

माटो विज्ञ(रा.प.तृ. (प्रा.) (२)

प्राविधिक सहायक (रा.प.अ.प्र.(प्रा.)(३)

नायब प्राविधिक सहायक (रा.प.अ.प्र.(प्रा.)(१)

लेखा फाँट

स–लेखापाल रा.प.अ.द्बि(१)

**प्रयोगशालाको कार्यक्षेत्र :**

****

**दरवन्दी विवरण**

|  |  |  |  |  |  |
| --- | --- | --- | --- | --- | --- |
| सि.न | स्वीकृत दरवन्दी विवरण  | स्वीकृत दरवन्दी सङ्ख्या | स्थायी पदपूर्ति सङ्ख्या | स्थायी रिक्त सङ्ख्या | करारमा पदपुर्ति सङ्ख्या |
| 1 | प्रमुख/ नवौ/दशौं | 1 | 1 | - | - |
| 2 | माटो विज्ञ | 2 | 1 | - | 1 |
| 3 | प्राविधिक सहायक/ पाचौं | ३ | 2 | - | 1 |
| 4 | नायव प्राविधिक सहायक/चौथो | 1 | - | - | - |
| 5 | स.लेखापाल/चौथो/ लेखा | 1 | 1 | - | - |
| 6 | पाचौं/प्रशासन | 1 | 1 | - | - |
| 7 | कार्यालय सहयोगी | 2 | 1 | 1 | - |
| 8 | हलुका सवारी चालक | 1 | - | - | 1 |

**माटो तथा मल परीक्षण प्रयोगशालामा कार्यरत कर्मचारीहरुको विवरण**

|  |  |  |  |  |  |
| --- | --- | --- | --- | --- | --- |
| **क्र.स** | **कर्मचारीको नाम/थर** | **स्थायी ठेगाना** | **पद** | **सम्पर्क नं** | **कैफियत** |
| १ | श्री सुनिल पाण्डे | कास्की | वरिष्ठ माटो विज्ञ | 9856035187 |  |
| 2 | श्री अस्मिता काफ्ले | वालिङ-८, स्याङ्जा | माटो विज्ञ | 9846490211 |  |
| 3 | श्री उमेश सापकोटा | सु.न.पा- 07 लमजुङ | माटो विज्ञ | 9856056187 | करार |
| 4 | श्री सरस्वती बास्तोला | मोरङ | बरिष्ठ प्राविधिक सहायक, छैटौं | 9844600547 |  |
| 5 | श्री खुबराज बराल | पोखरा-१३ | प्राविधिक सहायक, पाचौं | 9846032377 |  |
| 6 | समिक्षा गौतम | तनहुँ | प्राविधिक सहायक, पाचौं | 9865239425 |  |
| 7 | श्री सिता बराल | पोखरा-१९ | सहायकस्तर पाचौं, प्रशासन | 98४६४९०५७७ |  |
| 8 | श्री ठाकुर ढकाल | स्याङ्जा | स.लेखापाल | 9840422526 |  |
| 9 | श्री रोशनी मानन्धर | स्याङ्जा | प्राविधिक सहायक, पाचौं | ९८१९१४८९९३ | करार |
| 10 | श्री बुद्धि बहादुर कार्की | पु.न.पा-स्याङ्जा | कार्यालय सहयोगी | 9847637759 |  |
| 11 | श्री नेत्र बहादुर कुमाल | लेखनाथ, कास्की | हलुका सवारी चालक | 9804194902 | करार |
| 12 | श्री पार्वती गौतम | पोखरा-१९ | सरसफाई करार | 9816419328 | करार |

**हालसम्म सञ्‍चालित कार्यक्रमहरुको बिवरण**

|  |  |  |  |  |  |  |  |
| --- | --- | --- | --- | --- | --- | --- | --- |
| **सि.नं.** | **सञ्‍चालित क्रियाकलाप** | **एकाइ** | **वार्षिक लक्ष्य** | **कुल विनियोजित बजेट रु हजारमा** | **कुल खर्च रु हजारमा** | **मुख्य क्रियाकलापहरु (बाली, जात,परिमाण सहित उल्लेख गर्ने)** | **हासिल भएका/हुने मुख्य मुख्य उपलब्धिहरु** |
| 1 | माटो परीक्षण शिविर सञ्‍चालन (किटबक्स) | सङख्या | 16 | 320 | खर्चको फाँटवारी आउन बाँकि | प्रयोगशालामा जाँच गरिएको माटोको नमूना साथसाथै किटबक्स माटो जाँच शिविर र घुम्ती माटो परीक्षण प्रयोगशालाबाट जाँच गरिएको माटोको नमूना पश्चात आएको नतिजा अनुरुप कृषकहरुलाई अम्लिय माटो भएमा कृषि चुन हाल्न सिफारिस गरियो भने माटो व्यवस्थापनका लागी एकीकृत खाद्यतत्व प्रणाली अनुसार सन्तुलित मलखादको मात्रा सिफारिस गरियो। | जम्मा **5** ठाउँमा किटबाट माटो परीक्षण शिविर स‌ञ्‍चालन गरिएको |
| 2 | घुम्ती माटो शिविर सञ्‍चालन (मोबाईल भ्यान) | सङख्या | 10 | 300 | खर्चको फाँटवारी आउन बाँकि | पौष २२ सम्ममा जम्मा 5 ठाउँमा मोबाइल भ्यान द्धारा घुम्ती माटो परीक्षण शिविर स‌ञ्‍चालन गरिएको |
| ३ | माटो नमुना विश्लेषण | नमूना | 400 | 40 | 42.9 | पौष २२ सम्ममा 429 नमुना जाँच |
| 4 | विश्व माटो दिवश | पटक | १ | 100 | खर्चको फाँटवारी आउन बाँकि | बिविध कार्यक्रम गरी मनाईएको/सञ्‍चालन गरिएको |
| ५ | आई पि एन एस कृषक पाठशाला सञ्‍चालन सम्बन्धि कृषक सहजकर्ता तालिम | पटक | 1 | 350 | खर्चको फाँटवारी आउन बाँकि | तालिम सञ्‍चालन गरिएको |
| 6 | आई पि एन एस कृषक पाठशाला | सङख्या | 3 | 450 | खर्चको फाँटवारी आउन बाँकि | कृषक सहजकर्ताहरुलाई पाठशाला सञ्‍चालन गर्न दिईएको |
| ७ | मलखाद बिश्‍लेषण | नमुना | 50 | 50 | 20 | पौष २२ सम्ममा 20 नमुना बिश्‍लेषण गरि सकिएको |

**प्रयोगशालाबाट प्रदान गरिने बिश्‍लेषण सेवा बापत लाग्ने दस्तुर, समय तथा जिम्मेवार निकाय**

|  |  |  |  |  |  |
| --- | --- | --- | --- | --- | --- |
| **क्र. स.** | **सेवाको प्रकृति** | **लाग्ने दस्तुर रु.** | **लाग्ने समय** | **सेवा प्रदान गर्ने जिम्मेवार कर्मचारी शाखा फाँट र कार्यकक्ष** | **कैफियत** |
| **माटोको नमुना बिश्‍लेषण** |
| क | पि एच | 20 | २ दिन | प्राविधिक फाँट |  |
| ख | नाइट्रोजन | 100 | ६ दिन | प्राविधिक फाँट |  |
| ग | फस्फोरस | 130 | ६ दिन | प्राविधिक फाँट |  |
| घ | पोटास | 100 | ६ दिन | प्राविधिक फाँट |  |
| ङ | बोरोन | 500 | ६ दिन | प्राविधिक फाँट |  |
| च | जिंक | 300 | ६ दिन | प्राविधिक फाँट |  |
| छ | आइरन | 300 | ६ दिन | प्राविधिक फाँट |  |
| ज | कपर | 300 | ६ दिन | प्राविधिक फाँट |  |
| झ | प्राङ्गारिक पदार्थ | 130 | ६ दिन | प्राविधिक फाँट |  |
| ञ | टेक्स्चर | 40 | ६ दिन | प्राविधिक फाँट |  |
| **प्राङ्गारिक मल बिश्‍लेषण** |
| क | पि एच | 20 | २ दिन | प्राविधिक फाँट |  |
| ख | चिस्यान | 30 | ६ दिन | प्राविधिक फाँट |  |
| ग | कुल नाइट्रोजन | 600 | 12 दिन | प्राविधिक फाँट |  |
| घ | कुल फस्फोरस | 600 | ६ दिन | प्राविधिक फाँट |  |
| ङ | पोटास फ्लेम फोटोमिटर  | 500 | ६ दिन | प्राविधिक फाँट |  |
| लेखा | ठाकुर ढकाल |  |
| प्रशासन | सिता बराल |  |

**सेवाग्राहीले पुर्याउनुपर्ने प्रक्रिया र पेश गर्नुपर्ने कागजातः-** (क) कृषकको नाम (ख) ठेगाना (ग) जग्गाको किसिम (घ) यस अघि लगाएको बाली विवरण (ङ) नमुनाको तौल 0.5 के.जी. (च) दस्तुर बुझाएको रसिद ।

**नोटः**- १) कृषक आफैले ल्याएको वा कृषि अन्तर्गतका फार्म, केन्द्रहरु वा अन्य सरकारी कार्यालय वा सरकारी स्वामित्वमा रहेका संस्थानहरुबाट आएका नमुना बिश्लेषण शुल्कमा ७५% छुट दिइने छ ।

 २) जेष्ठ नागरिक तथा अपांग व्यक्त्तिले ल्याएको नमुना लाई पहिलो प्राथमिकता दिइने छ।

३) बिद्युतिय गडबडी तथा ठूला उपकरण मर्मत सम्भार गर्नुपर्दा, माटोको नमुना उपयुक्त नभएमा वा अन्य काबु बाहिरको परिस्थिति आएमा तोकिएको समयमा वा तोकिएको सेवा प्रदानमा बिलम्बता आउन सक्छ।

**गुनासो सुन्ने पदाधिकारीको पद र नामः**

**वरिष्ठ माटो विज्ञ श्री सुनिल पाण्डे फोन.नं.÷०६१-४५०१८७ मो.नं.÷९८५६०३५१८७**

**सुचना अधिकारी : उमेश सापकोटा (माटो विज्ञ) मो.नं.÷ ९८56056187**